EUROPOS PARLAMENTO IR TARYBOS SPRENDIMAS Nr. 714/2007/EB
2007 m. birželio 20 d.
panaikinantis Tarybos direktyvą 68/89/EEB dėl valstybių narių įstatymų dėl žaliavinės medienos klasifikavimo suderinimo
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 95 straipsnį,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę (1),
laikydamiesi Sutarties 251 straipsnyje nustatytos tvarkos (2),
kadangi:
(1)
Bendrijos geresnio reglamentavimo politikoje pabrėžiama nacionalinių ir Bendrijos teisės aktų supaprastinimo, kaip esminio elemento didinant įmonių konkurencingumą ir siekiant Lisabonos darbotvarkės tikslų, svarba.
(2)
Direktyvoje 68/89/EEB (3) pateikiami matavimo ir klasifikavimo metodai skiriasi nuo matavimo ir klasifikavimo metodų, visuotinai ir šiuo metu taikomų miškų ūkio sektoriaus bei medienos perdirbimo pramonės įmonių sandoriuose, be to, nustatyta, kad jie nėra pritaikyti rinkos poreikiams.
(3)
Direktyvoje 68/89/EEB pateikiami matavimo ir klasifikavimo metodai yra nebereikalingi vidaus rinkai.
(4)
Todėl Direktyva 68/89/EEB turėtų būti panaikinta.
(5)
Panaikinant Direktyvą 68/89/EEB numatoma, kad nuo 2008 m. gruodžio 31 d. prekyboje nebebus naudojama žyma „EEB klasifikacijos“, ir kad iki 2008 m. gruodžio 31 d. atitinkamai turi būti panaikinamos nacionalinės įgyvendinimo priemonės,
PRIĖMĖ ŠĮ SPRENDIMĄ:
1 straipsnis
Direktyva 68/89/EEB panaikinama nuo 2008 m. gruodžio 31 d.
2 straipsnis
Šis sprendimas skirtas valstybėms narėms.
3 straipsnis
Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Priimta Strasbūre, 2007 m. birželio 20 d.